Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10348

g) a futómű fékeket nem használják olyan módon, hogy azok túlzott mértékben megterheljék a fék szerkezeteket vagy a gumiabroncsokat és nem lépik túl az engedélyezett üzemi fékrendszer nyomás értékeket. 3.3.2 Az állandósult megközelítés süllyedési értéket valamint a leszállási távolság meghatározásához használt módszer részleteit, továbbá a kritikus hajtómű üzemképtelensége mellett végrehajtott leszállásra vonatkozó ajánlott repüléstechnikai módszert, a hozzátartozó jellemzőket és az ezekből adódó változásokat a repülésvégrehajtási kézikönyvben tegyék közzé. 2007/70/II. szám Repülőgép teljesítmény üzemeltetési korlátozások – 3. példa Cél és tárgykör Az alábbi példa célja az 5. fejezet előírásainak megfelelő teljesítmény szintek alkalmazásának bemutatása az 5700 kg legnagyobb engedélyezett felszállósúly (tömeg) feletti, kettő vagy több sugárhajtóműves, hangsebesség alatt üzemelő szállító repülőgépek vonatkozásában. Mindazonáltal ahol ez lehetséges és megfelelő, a példa alkalmazható az összes kettő, három vagy négy gázturbinás sugárhajtóművel vagy dugattyús hajtóművel felszerelt hangsebesség alatt üzemelő repülőgépekhez is. Ez a példa megfelelőnek mutatkozott az 1969-ben érvénybe lépett alapvető országos légialkalmassági előírások vonatkozásában is. Nem végeztünk tanulmányokat a jelen anyagnak az olyan sugárhajtóműves, hangsebesség alatt üzemelő repülőgépekre történő alkalmazhatóságáról, amelyek jellemzői mások, mint az 1969-ig üzembe állított sugárhajtóműves repülőgépeké. Ennek a példának nem célja a rövid felszállópályát igénylő (STOL) vagy függőlegesen felszálló (VTOL) repülőgépekre történő alkalmazás. A példa időjárástól független meteorológiai körülmények között történő alkalmazhatóságának megállapítására nem készült részletes vizsgálat és ezért ennek helyességét nem bizonyították olyan üzemeltetési körülmények között, amikor alacsony elhatározási magasságokat valamint ezzel együtt alacsony repülőtér üzemeltetési minimumhoz szükséges módszereket és eljárásokat alkalmaznak.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes